ร้านนี้อยู่ชั้น 1 ของ fifty-fifth plaza ตรงทองหล่อ 2 เน็ทเดินโฉบไปโฉบมาหลายรอบ แต่เพิ่งได้ลองไม่นานมานี้ จุดน่าสนใจของร้านนี้คือมีส่วนลด 15% ถ้าใช้บัตร JCB

วันนั้นสั่งเป็นแบบ set ซึ่งมีเกี๊ยวซ่าของดังของร้านรวมอยู่ใยชุดด้วย ไป 2 คน สั่ง 2 เซ็ต ตามนี้เลยค่ะ
- Ebi Chili set (280 บาท) เป็นกุ้งผัดกับซ๊อสเผ็ดเสิร์ฟมาในภาชนะคล้ายๆกระทะ แต่ไม่ร้อนและแห้งๆ เหมือนทำไว้นานมากแล้ว 
- Mabo Tofu (260 บาท) น้ำเยอะเต้าหู้น้อย ไม่ค่อยมีเครื่องอย่างอื่น รสชาติพอใช้ได้แต่ไม่ถึงกับว้าวว

ของอย่างอื่นในชุดมีเกี๊ยวซ่า 4 ชิ้น ข้าว และซุป ซึ่งเกี๊ยวซ่าที่เป็นจุดขายของทางร้าน ทานแล้วก็เฉยๆนะคะ ไม่ได้เด่นแตกต่าง หรืออร่อยกว่าที่อื่นแต่อย่างใด 

โดยรวมถ้าเทียบของที่ได้กับราคาแล้วดูจะแพงไปมาก แถมยังต้องบวก VAT และ Service charge (10%) เพิ่มอีก อาหารที่สั่งทานวันนั้นมีร้านเช่นราเมงเต้ที่ทำได้อร่อยกว่ามาก เครื่องเยอะกว่า และราคาถูกกว่า ถ้าให้เลือกคงไม่กลับไปซ้ำอีกค่ะ